**Attiecināmās izmaksas attaisnojošie dokumenti**

|  |  |  |
| --- | --- | --- |
| **Nr.**  **p.k.** | **Attiecināmās izmaksas (izmaksu pozīcijas)** | **Vides investīciju fondā iesniedzamie dokumenti1** |
| 1.1. | * ēkas energosertifikātu izmaksas; * pārskatu par ēkas energosertifikāta aprēķinos izmantotajām ievaddatu vērtībām izmaksas; * ēkas tehniskās apsekošanas atzinuma izmaksas; * arhitektoniski mākslinieciskās izpētes un atzinuma sagatavošanas izmaksas; * atbilstoši būvniecības nozari regulējošiem normatīvajiem aktiem sagatavotas un saskaņotas būvdarbu izmaksu tāmes, būvatļaujas, apliecinājuma kartes un paskaidrojuma raksta izmaksas; * ēkas energoefektivitātes pagaidu sertifikāta sastādīšanas izmaksas.   (i*zmaksas ir attiecināmas, ja tās tiek uzskaitītas par ieguldījumu izmaksām*)   * projektēšanas, būvuzraudzības un autoruzraudzības izmaksas, ja tās tiek uzskaitītas par ieguldījumu izmaksām; * izmaksas, kas saistītas ar ēkas norobežojošo konstrukciju pārbaudi būvniecības stadijā.   (*izmaksu kopējā summa nepārsniedz 10 % no projekta kopējām attiecināmajām izmaksām*) | 1. iepirkuma nolikums, uzaicinājumi un tehniskās specifikācijas; 2. izvēlētā pretendenta iesniegtais piedāvājums; 3. vērtēšanas ziņojums un komisijas sēžu protokoli, lēmums par iepirkuma procedūras rezultātiem; 4. ar izpildītāju noslēgtais līgums un tā pielikumi, kuram kā neatdalāma sastāvdaļa pievienota detalizēta tāme (ja attiecināms); 5. darījumu apliecinoši dokumenti2; 6. pieņemšanas-nodošanas akti; 7. Projekta bankas konta apgrozījuma izdruka3 par pārskata periodu. |
| 1.2. | * ēku energoefektivitāti paaugstinošu būvdarbu izmaksas; * ēkas restaurācijas darbu izmaksas, lai nodrošinātu ēkas sākotnējo arhitektonisko detaļu vizuālo un tehnisko stāvokli (*ja ēku restaurācijas darbi nav saistīti ar ēkas energoefektivitātes paaugstināšanu, bet nepieciešami, lai nodrošinātu ēkas sākotnējo arhitektonisko detaļu vizuālo un tehnisko stāvokli, izmaksu kopējā summa nepārsniedz 15 % no projekta kopējām attiecināmajām izmaksām*); * efektīvai siltumenerģijas atgūšanai un izmantošanai paredzēto inženiertehnisko sistēmu iekārtu iegādes, piegādes, būvniecības, uzstādīšanas un ieregulēšanas izmaksas, ja tās ir saistītas ar enerģijas ietaupījumu un CO2 emisijas samazinājumu; * apgaismojuma un elektroapgādes sistēmas izbūves, pārbūves vai atjaunošanas izmaksas, ja tās ir saistītas ar enerģijas ietaupījumu un CO2 emisijas samazinājumu; * ventilācijas sistēmas izbūves, pārbūves vai atjaunošanas darbu izmaksas, ja tiek sasniegts būvniecības nozari regulējošiem normatīvajiem aktiem (LBN 231-15 “Dzīvojamo un publisko ēku apkure un ventilācija”) atbilstošs iekštelpu mikroklimats; * tādu ēkas automatizētās vadības un kontroles sistēmu uzstādīšanas izmaksas, kuras nodrošina enerģijas patēriņa kontroli un samazinājumu; * citu iekšējo inženiertīklu izbūves, pārbūves vai atjaunošanas izmaksas, ja tās ir saistītas ar enerģijas ietaupījumu un CO2 emisijas samazinājumu. | 1. iepirkuma nolikums, uzaicinājumi un tehniskās specifikācijas; 2. izvēlētā pretendenta iesniegtais piedāvājums; 3. vērtēšanas ziņojums un komisijas sēžu protokoli, lēmums par iepirkuma procedūras rezultātiem; 4. ar izpildītāju noslēgtais būvdarbu līgums, kuram kā neatdalāma sastāvdaļa pievienota detalizēta tāme; 5. pieņemšanas-nodošanas akti (forma Nr.2, forma Nr.3, ja attiecināms); 6. darījumu apliecinoši dokumenti 2; 7. būvniecības ieceres dokumenti (paskaidrojuma raksts vai būvprojekts minimālā sastāvā, ēkas tehniskās apsekošanas atzinums, arhitektoniski mākslinieciskā izpēti un atzinums); 8. būvatļauja (ja attiecināms); 9. akts par būves pieņemšanu ekspluatācijā; 10. kredītiestādes vai apdrošināšanas sabiedrības garantiju par būvdarbu līguma līgumsaistību izpildi (ja attiecināms); 11. Projekta bankas konta apgrozījuma izdruka3 par pārskata periodu. |
| 1.3. | * atjaunojamos energoresursus izmantojošu enerģiju ražojošu iekārtu (pamatiekārtu, palīgiekārtu un materiālu) iegādes, piegādes, uzstādīšanas, pieslēgšanas un ieregulēšanas izmaksas;   (*ja Finansējuma saņēmējs sniedz valsts budžeta apmaksātus veselības aprūpes pakalpojumus, piemēro nosacījumu, ka atbalsts saražotās elektroenerģijas pašpatēriņam ietilpst kompensācijas apmērā un visa saražotā elektroenerģija jāizmanto tikai valsts budžeta apmaksātu veselības aprūpes pakalpojumu sniegšanai; ja Finansējuma saņēmējs organizē kultūras pasākumus un tas nav saistīts ar saimnieciskās darbības veikšanu, piemēro nosacījumu, ka Finansējuma saņēmējs izmanto vismaz 80 % no atjaunojamos energoresursus izmantojošā ražošanas iekārtā saražotās elektroenerģijas pašpatēriņam gadā; ja Finansējuma saņēmējs nekustamo īpašumu izmanto saimnieciskās darbības veikšanai, piemēro komercdarbības atbalsta nosacījumus saskaņā ar Komisijas regulas Nr. 651/2014 41. pantu*)   * fosilos energoresursus izmantojošu siltumenerģiju ražojošu iekārtu demontāžas izmaksas; * ēkas pieslēguma centralizētajai siltumapgādes sistēmai projektēšanas, siltummezgla izveides un siltumapgādes sistēmas pārbūves izmaksas, ja ēkā tika izmantota fosilos energoresursus izmantojoša individuālā siltumapgādes sistēma. | 1. iepirkuma nolikums, uzaicinājumi un tehniskās specifikācijas; 2. izvēlētā pretendenta iesniegtais piedāvājums; 3. vērtēšanas ziņojums un komisijas sēžu protokoli, lēmums par iepirkuma procedūras rezultātiem; 4. ar izpildītāju noslēgtais līgums, kuram kā neatdalāma sastāvdaļa pievienota detalizēta tāme; 5. pieņemšanas-nodošanas akti (forma Nr.2, forma Nr.3, ja attiecināms); 6. darījumu apliecinoši dokumenti 2; 7. būvniecības ieceres dokumenti (paskaidrojuma raksts vai būvprojekts minimālā sastāvā, ēkas tehniskās apsekošanas atzinums, arhitektoniski mākslinieciskā izpēti un atzinums), ja attiecināms; 8. akts par būves pieņemšanu ekspluatācijā; 9. būvatļauja (ja attiecināms); 10. Projekta bankas konta apgrozījuma izdruka3 par pārskata periodu. |
| 1.4. | * pievienotās vērtības nodokļa maksājumi, ja tie nav atgūstami no valsts budžeta | 1. pievienotās vērtības nodokļa (turpmāk – PVN) deklarācija4, ja PVN maksājumi ir iekļauti projekta attiecināmajās izmaksās un PVN tiek maksāts saskaņā ar [Pievienotās vērtības nodokļa likuma 142. pantu](https://likumi.lv/ta/id/253451#p142) |

**Piezīmes:**

1 Vides investīciju fondā iesniedz Attiecināmo izmaksu apliecinošo dokumentu kopijas, nevis oriģinālus vai norāda saiti uz tīmekļa vietni, kur ir pieejami dokumenti (publiski vai nosūtot pieejas datus).

2 darījumu apliecinošs dokuments ir rēķins, faktūrrēķins, preču pavadzīme-rēķins un citus. Būvdarbu līguma izpildes rēķiniem jānorāda grāmatvedības kontējums.

3 iesniedz kredītiestādes apstiprinātu vai finansējuma saņēmēja, atbilstoši [Grāmatvedības likuma 11. pantam](https://likumi.lv/ta/id/324249#p11), apliecinātu bankas konta apgrozījuma izdruku.

4 iesniegtās PVN deklarācijas pārskatā par priekšnodokļa un nodokļa summām, kas norādītas nodokļa deklarācijā, ir jābūt norādītiem visiem nodokļa rēķiniem, kas apliecina darījumu veikšanu projekta ietvaros un uz kuru pamata ir aprēķināts PVN samaksai valsts budžetā. PVN izmaksas var tikt attiecinātas Projekta ietvaros, ja tās ir faktiski veiktas no Projekta konta.

Izstrādājot un noformējot maksājumu un darījumu apliecinošos dokumentus, ņem vērā [Grāmatvedības likumā](https://likumi.lv/ta/id/324249), [Pievienotās vērtības nodokļa likumā](https://likumi.lv/ta/id/253451), [Ministru kabineta 2021. gada 21. decembra noteikumos Nr. 877 “Grāmatvedības kārtošanas noteikumi”](https://likumi.lv/ta/id/328707), [Ministru kabineta 2018. gada 4. septembra noteikumos Nr. 558 “Dokumentu izstrādāšanas un noformēšanas kārtība”](https://likumi.lv/ta/id/301436), kā arī citos normatīvajos aktos noteiktās prasības.